c) Kapitalo reikalavimai ir numatomas kreditingumo lygis

2016 m. EIF įsteigė Europos rizikos kapitalo fondų fondą (-us) investuoti į privačiojo sektoriaus vykdomą ir rinkos skatinamą Europos rizikos kapitalo fondų fondą panaudojant EIF nuosavus išteklius kartu su COSME augimui skatinti skirta nuosavo kapitalo priemone, ESIF MVĮ linijos nuosavo kapitalo produkto 1 ir 2 antrinėmis linijomis, dar žinoma kaip IFE ankstyvojo etapo priemonė (programos „Horizontas 2020“ „InnovFin“ nuosavo kapitalo priemonės, ESIF nuosavo kapitalo priemonės ir EIF nuosavų išteklių derinys). EIF reikalavimus atitinkančiam rizikos kapitalo fondų fondui iš viso skiria 410 mln. EUR investicijų, iš kurių 67,5 mln. EUR sudaro EIF nuosavi ištekliai. Nuo 2018 m. spalio mėn. pasirašyti du susitarimai su rizikos kapitalo fondų fondo valdytojais, dėl kitų keturių vyko derybos.

Per „InnovFin“ nuosavo kapitalo priemonę EIF nukreipia investicijas į technologijų perdavimą, neformalius investuotojus, rizikos kapitalo fondus ir fondų fondus, kurie teikia nuosavą kapitalą veiklą pradedančioms įmonėms parengiamuoju, veiklos pradžios ir pradiniu etapais, kai jos dar gali būti negavusios pajamų. Ši priemonė pritraukia beveik 3 mlrd. EUR įmonėms valstybėse narėse ir šalyse, kurios yra susijusios su programa „Horizontas 2020“.

c) EIF rizikos pasidalijimas pagal ES įgaliojimus – bendra ES nuosavo kapitalo finansinė priemonė

Dėl to atsiradusi stipri kapitalizacija nulėmė tai, kad EIF pavyko sėkmingai panaudoti Europos strateginių investicijų fondą (ESIF), taip pat ji skatina didinti ESIF (ESIF 2.0), kaip nuspręsta 2017 m. pabaigoje. EIF pasinaudojo nuosavais ištekliais, sutelkdamas iki 500 mln. EUR, kad paskatintų naudotis ESIF iki teisės aktų dėl ESIF 2.0 priėmimo. Pagal ESIF 2.0 ESIF garantija iš viso padidinta iki 26 mlrd. EUR, planuojamos sutelkti investicijos – nuo 315 mlrd. EUR iki 500 mlrd. EUR, o investavimo laikotarpis pratęstas iki 2020 m. Todėl 2018–2020 m. EIF turės sutelkti didelius nuosavus išteklius kartu su ESIF.

Palyginti su 2013 m., iki 2018 m. birželio 30 d. EIF savo veiklos apimtį vidutiniškai per metus padidino daugiau nei 30 %. EIF sudarė 1 120 sandorių, kurių investicinė vertė yra 44 mlrd. EUR. Iš jų 771 sandoris pagrįstas EIF kapitalo baze. Šiems sandoriams skirta 12,1 mlrd. EUR EIF nuosavų išteklių, iš kurių daugiau kaip 10 mlrd. EUR buvo investuota kartu su EIF pavestais valdyti ištekliais. Tikimasi, kad EIF veikla pritrauks 154 mlrd. EUR finansavimą, skirtą MVĮ ir vidutinės kapitalizacijos įmonėms.

f) Regioninė veikla

EIF išplėtė regioninę paramą nuosavam kapitalui. Dabar jis valdo 42 regioninius fondų fondus, kurių bendra įsipareigojimų suma siekia 6,3 mlrd. EUR. 2016 m. EIF ir jo regioniniai partneriai įsteigė du fondų fondus, daugiausia skirtus Estijai (60 mln. EUR) ir Švedijai (582 mln. SEK, arba apytiksliai 60,5 mln. EUR), kuriuos sudaro ESI fondų ir ESIF MVĮ linijos ištekliai. 2016 m. EIF ir jo regioniniai partneriai Graikijoje įsteigė fondų fondą (260 mln. EUR), panaudodami RKI ir ESI fondų išteklius (planuojama pritraukti 326 mln. EUR), taip pat kitus fondų fondus Nyderlanduose (200 mln. EUR), Vokietijoje (400 mln. EUR) ir Turkijoje (200 mln. EUR). 2017 m. EIF ir jo regioniniai partneriai įsteigė aštuonis fondų fondus, daugiausia skirtus Rumunijai (84 mln. EUR), Čekijai (50 mln. EUR), Italijai (41 mln. EUR), Suomijai (30 mln. EUR) ir Vidurio Europai (106 mln. EUR).

EIF inicijavo kelias bendro investavimo programas, pvz., Škotijos ir Europos augimo skatinimo bendro investavimo programą, kuriai EIF ir „Scottish Enterprise“ skyrė po 50 mln. GBP, taip pat Nyderlandų augimo skatinimo bendro investavimo programą, kuriai EIF ir Nyderlandų investicijų agentūra skyrė 50 mln. EUR.

EIF taip pat išplėtė veiklą, vykdomą pagal 2012 m. pradėtą įgyvendinti Europos neformalių investuotojų fondo (angl. European Angels Fund, EAF) iniciatyvą. Pagal EAF iniciatyvą EIF kartu su neformaliais investuotojais ir kitais neinstituciniais investuotojais bendrai investuoja į novatoriškas bendroves jų veiklos pradžioje, ankstyvuoju veiklos etapu arba augimo etapu. EAF dabar įgyvendinama Austrijoje, Vokietijoje, Airijoje, Nyderlanduose, Ispanijoje, Danijoje ir Suomijoje. 2018 m. birželio mėn. pabaigoje EAF iniciatyvos mastas siekė 392 mln. EUR, iš kurių bent 38 mln. EUR turi būti skirti iš EIF nuosavų išteklių.

g) AMUF

2017 m. EIF įsteigė bendrą turto valdymo fondą (angl. Asset Management Umbrella Fund, AMUF), kurį šiuo metu sudaro trys dalys: Europos augimo kapitalas, Europos technologijų rizikos kapitalas ir Europos gyvybės mokslų rizikos kapitalas.

AMUF didina rizikos kapitalo sumą, skirtą investavimo veiklai Europai, telkdamas naujus institucinius investuotojus Europos privačiojo kapitalo ir rizikos kapitalo rinkoms. EIF įsipareigojo investuoti apie 2,5 % viso kitų investuotojų įsipareigoto skirti kapitalo. 2018 m. birželio mėn. pabaigoje trys investuotojai iš viso skyrė 345 mln. EUR. Pasirašymo rinkti lėšas laikotarpis baigiasi 2019 m.; didžiausia tikslinė lėšų suma yra 2 mlrd. EUR, iš kurių EIF turėtų skirti iki 50 mln. EUR nuosavų išteklių.

2.3. Skola (garantijos, pakeitimas vertybiniais popieriais ir mikrofinansai)

Be naujų įgaliojimų, kurie prisiimti 2014–2018 m. ir kurie pagrįsti tik pavestais valdyti ištekliais, EIF bendrai investuojant ir (arba) pasidalijant rizika pradėta vykdyti daug į skolą orientuotų įgaliojimų. Be to, EIF sustiprino savo rizikos veiklą vykdant kredito vertės didinimo operacijas. Planuojama, kad finansinių įstaigų, dalyvaujančių teikiant EIF skolos produktus 2014–2018 m., suteiktų MVĮ paskolų svertinė apimtis sieks 85 mlrd. EUR.

a) EIB rizikos valdymo didinimo įgaliojimas (EREM)

2014 m. kovo mėn. EIB ir EIF pasirašė EREM įgaliojimą, kad papildomomis garantijomis, skolos ir nuosavo kapitalo priemonėmis paremtų sutrikusį Europos įmonių finansavimą. Iš viso buvo numatyta skirti iki 6 mlrd. EUR, iš kurių 4 mlrd. EUR – iš EIB, o iki 2 mlrd. EUR – iš EIF. EREM investavimo laikotarpis baigsis 2018 m. pabaigoje. EREM produktai ir (arba) linijos sustiprino esamą veiklą arba stiprino alternatyvias finansavimo priemones, kad būtų galima reaguoti į naujus rinkos poreikius:

• ABS kreditavimo stiprinimo (angl. ABS Credit Enhancement, EREM ABS CE) priemonė padidino pajėgumus, skirtus pakeitimo turtu užtikrintais vertybiniais popieriais tarpinio pobūdžio segmentams, taip atlaisvinant išteklius iniciatoriams, kad jie galėtų teikti paskolas MVĮ ir vidutinės kapitalizacijos įmonėms. Vykdant šią veiklą pasirašyta susitarimų už daugiau nei 855 mln. EUR, iš kurių 291 mln. EUR skirta iš EIF nuosavų išteklių. Apskaičiuota, kad svertinė iniciatorių papildomų MVĮ suteiktų paskolų apimtis pasieks 5 mlrd. EUR;

• EREM kooperatiniai bankai ir mažesnės įstaigos išplėtė EIB grupės tarpininkų įvairovę, visų pirma kalbant apie mažus kooperatinius bankus ir kitas mažesnes įstaigas, konkrečiai orientuotas į mažesnes MVĮ ir pradedančiąsias įmones. Planuota, kad iniciatoriai, savo ruožtu, panaudos atlaisvintas lėšas ir skolins MVĮ; EIF sudarė 16 paskolų sandorių, kurių bendra suma yra 153 mln. EUR, iš jų 7,7 mln. EUR skirta iš EIF nuosavų išteklių;

• EREM paskolų fondai – naujas segmentas, kurio ėmėsi EIF, kad išplėstų galimybes MVĮ ir mažoms vidutinės kapitalizacijos įmonėms gauti paskolų finansavimą už tradicinės bankininkystės ribų. Beveik 57 mln. EUR EIF nuosavų išteklių skirta pagal 26 sandorius, o bendra investicijų apimtis siekė 1 135 mln. EUR.

• Įgyvendinant EREM MVĮ iniciatyvą, EIF turi dalyvauti panaudodamas nuosavus išteklius kartu su EIB skiriamu finansavimu. Iki 159 mln. EUR EIF nuosavų išteklių skirta pagal 67 sandorius, o bendra investicijų apimtis siekė 4,3 mlrd. EUR.

b) EIF kapitalo įnašai į „InnovFin“ MVĮ garantijų priemonę (SMEG)

Nuo 2014 m. EIF teikė finansų tarpininkams neribotas garantijas arba priešpriešines garantijas, suteikdamas jiems galimybę palankiomis sąlygomis teikti skolos finansavimą novatoriškoms MVĮ ir mažoms vidutinės kapitalizacijos įmonėms valstybėse narėse ir asocijuotosiose šalyse.

Nuo 2014 m. iki 2018 m. birželio mėn. 1,8 mlrd. EUR skirta iš ES biudžeto, o EIF pozicija siekė 7,2 mlrd. EUR, tad novatoriškoms įmonėms buvo suteikta galimybė pasinaudoti maždaug 18 mlrd. EUR vertės skolos finansavimo lėšomis ir sutelkta maždaug 26 mlrd. EUR vertės investicijų. EIF sudarė 177 garantijų sandorius, kurių bendra suma siekė 9 mlrd. EUR ir iš kurių 139 sandorius (iš viso už 7,6 mlrd. EUR) parėmė ESIF. Vykdant veiklą pagal ESIF 2.0 ir ESIF MVĮ liniją, „InnovFin“ SMEG priemonę numatoma padidinti apytiksliai 220 mln. EUR. Siekiant 2017–2022 m. padengti iš viso iki 2 200 mln. EUR garantijų, su ESIF 2.0 ir ES biudžeto lėšomis bus derinama ir iki 1 760 mln. EUR dydžio EIF išteklių.